भारत सरकार

मानव संसाधन विकास मंत्रालय

स्कूल शिक्षा एवं साक्षरता विभाग

**राज्‍य सभा**

अतारांकित प्रश्‍न संख्‍या : 1015

उत्‍तर देने की तारीख : 09 मार्च, 2017

**बिहार में केंद्रीय विद्यालय**

**1015. श्री राम नाथ ठाकुरः**

**क्या मानव संसाधन विकास मंत्री यह बताने की कृपा करेंगे किः**

(क) बिहार में कितने केंद्रीय विद्यालयों को खोला जाना है;

(ख) राज्य के लोगों की आवश्यकताओं को देखते हुए कितने केंद्रीय विद्यालयों को खोलने की

आवश्यकता है;

(ग) कितने केंद्रीय विद्यालय इस वित्त वर्ष में खोले जाएंगे; और

(घ) अगले तीन वर्षों में निर्धारित मानदंड के अनुसार कितने केंद्रीय विद्यालयों को खोले जाने का प्रस्ताव है?

**उत्‍तर**

**मानव संसाधन विकास मंत्रालय में राज्‍य मंत्री**

**(श्री उपेन्द्र कुशवाहा)**

(क): बिहार में नए केन्द्रीय विद्यालय (के.वि.) खोलने का निर्णय कोई नहीं है।

(ख) से (घ): केन्‍द्रीय विद्यालय (के.वि.) मुख्‍यत: रक्षा एवं अर्ध-सैनिक बलों के कार्मिकों सहित केन्‍द्र सरकार के स्‍थानांतरणीय कर्मचारियों के बच्चों की शिक्षा का एक समान पाठ्यक्रम प्रदान कर उनकी शैक्षिक आवश्‍यकताओं को पूरा करने के लिए खोले जाते हैं। नए केन्‍द्रीय विद्यालय (केवी) खोले जाने संबंधी प्रस्‍तावों पर विचार केवल तभी विचार किया जाता है जब वे केन्‍द्र सरकार के मंत्रालयों या विभागों/राज्‍य सरकारों/संघ राज्‍य क्षेत्र प्रशासनों और पात्र श्रेणियों के कर्मचारी संगठनों द्वारा प्रायोजित हों और उनके द्वारा प्रस्‍ताव में नया के.वि. खोलने के लिए संसाधनों के प्रति प्रतिबद्धता के साथ-साथ सरकार की आवश्‍यक संस्‍वीकृति भी उपलब्‍ध हो।